《立春日同刘侍御集张幼于赤城山房》
明代·皇甫汸

荏苒惊时序，迟回恋物华。隔宵林带雨，拂曙海呈霞。

隐迹原南郭，辞流属大家。阳春何事早，先遣笔生花。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。